เซี่ยงไฮ้คอมโพสิตปิดร่วง 32.89 จุด จากแรงขายทำกำไร
เซี่ยงไฮ้คอมโพสิตปิดร่วง 32.89 จุด จากแรงขายทำกำไร
30 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง โดยดัชนีเซี่ยงไฮ้คอมโพสิตร่วง 32.89 จุด หรือ 1.00% ปิดที่ 3,250.03 จุดเนื่องจากแรงขายทำกำไรที่มีเข้ามาหลังจากที่ตลาดดีดตัวขึ้นก่อนหน้านี้ นอกจากนี้ ตลาดยังกังวลเกี่ยวกับการควบคุมสินเชื่อที่อาศัยรายบุคคลด้วยเช่นกัน
ธนาคารกลางจีนออกมาปฏิเสธเกี่ยวกับการสั่งห้ามมิให้ธนาคารพาณิชย์ปล่อยสินเชื่อที่อยู่อาศัยรายบุคคล แม้ประเทศกำลังอยู่ในช่วงของการพยายามควบคุมราคาที่พักอาศัยที่เพิ่มสูงขึ้นอย่างรวดเร็วก็ตาม
ในแถลงการณ์ระบุว่า เว็บไซต์ Sw2008.com ได้นำเสนอข้อมูลที่ไม่เป็นความจริงที่ว่า ธนาคารบางแห่งได้รับคำสั่งจากธนาคารกลางให้ยกเลิกสินเชื่อที่อยู่อาศัย
อย่างไรก็ตาม รายงานจากหน่วยงานที่รับผิดชอบด้านอสังหาในเมืองเซี่ยงไฮ้ระบุว่า อัตราของเงินดาวน์ขั้นต้นและดอกเบี้ยเงินกู้สำหรับที่อยู่อาศัยในเมืองเซี่ยงไฮ้ จะปรับตัวสูงขึ้นนับตั้งแต่วันอังคารนี้เป็นต้นไป ขณะที่ธนาคารต่างๆได้รับคำสั่งให้เพิ่มความเข้มงวดและควบคุมค่าใช้จ่ายมากขึ้น